Luz Usamentiaga

Luz Usamentiaga (Bilbo, Bizkaia, ) ekonomialaria eta Euskaltel Fundazioaren presidentea da. 

Erregulazio, Gai Publiko eta Jasangarritasuneko zuzendari nagusia (ESG) MasOrange Zuzendaritza Batzordeko kidea, Euskaltel Fundazioko presidentea, Orange Fundazioko Patronatuko kidea eta DigitalESeko idazkari nagusia. Telekomunikazioen liberalizazioa sustatu zuen, Amenan hasi zen lanean  merkaturatzeko.

2025ean, Forbesen —negozioetan eta finantzetan espezializatutako aldizkariaren— arabera, estatuko 100 emakume garrantzitsuen zerrendako lau bilbotarretako bat izan zen, Amaia Echeverria (Novartiseko presidentea), María José Álvarez Mezquíriz  (EULEN taldeko presidentea) eta Belén Frau Uriarterekin (IKEA mundu mailako presidentea) batera.

 Bizitza 
Zuzenbidea eta Ekonomia ikasi zituen Deustuko Unibertsitatean, ondoren IE Business Schoolek emandako Enpresa Aholkularitza Juridikoko masterra egin zuen. Gainera, Gai Publikoen (ESADE), EM Lyonen eta Crannfield School of Management-en ziurtagiriak ditu.

 Lan ibilbidea 
Luz Usamentiaga 1996an Astel —Telefónicaren ordezko operadoreek osatutako elkartea— telefono enpresan hasi zen legelari-aholkulari gisa. 1999an Amena enpresan, hirugarren operadore mugikorraren merkaturatzean, harreman instituzionalen eta erregulazioaren saila kudeatzeko. Erregulazio eta Harreman Instituzionaletako gerente kargua bete zuen, eta, ondoren, Mugikorren Eramangarritasunerako Operadoreen Espainiako Elkarteko (AOPM) presidentea izan zen. 2006tik 2011ra Espainian zerbitzuak ematen dituzten operadore guztiek aho batez aukeratutako Mugikorren eramangarritasunerako Espainiako Elkarteko presidente izendatu zuten. 2016an, Orangeko Harreman Instituzionaletako zuzendaria. Enpresaren gai publikoak eta enpresa- eta sektore-elkarteekiko harremanak diseinatzen eta kudeatzen  jardun zuen eta horretaz gain, 2019ko martxoan ESK-ko eta Fundazioko Zuzendaritza ere bai. 2024ko urte amaieran Euskaltel Fundazioaren presidentetza ardura hartu zuen. 

2025eko maiatzaren 5ean, Euskaltel Fundazioko Luz Usamentiaga presidenteak Noticias de Gipuzkoa egunkarian adierazi zuen: Digitalizazioak aukera berriak dakarzkie gizarteari eta enpresei. Horiek aprobetxatzeko "konpetentzia berrietan trebatu" behar gara.«Eten digitala ez da beti adin kontua, formazio eta ingurune kontua baino. Gure lantegietatik hura murriztea bilatzen dugu.»«Inklusioak arrakala digitalekin amaitzea ere esan nahi du.»

 Lanak 
Besteak beste, artikulu hauexek argitaratu ditu: 

 La tecnología como herramienta aplicada a una FP que se adapta a las demandas de nuevos perfiles laborales para el mundo digital. Capital humano: revista para la integración y desarrollo de los recursos humanos (2024),  2253-8453, 1130-8117, 395 zenbakia,
 Europa ante el desafío de un futuro digital, sostenible e inclusivo (2023), Bit,  0210-3923,  229 zenbakia, or. 14-14

 Sariak eta aintzatespenak 

 2025ean, Forbesen estatuko 100 emakume garrantzitsuen zerrendako bat

 Erreferentziak 

 Kanpo estekak 

Kategoria:Bilbotarrak
Kategoria:Zuzendariak
Kategoria:Emakume zuzendariak
Kategoria:Ekonomialariak
Kategoria:Emakume ekonomialariak
Kategoria:Euskal Herriko ekonomialariak